Aprobat

prin Hotărârea Guvernului

nr. \_\_\_/2024

**REGULAMENTUL**

**resursei informaționale formată de Sistemul informațional**

**„Cabinetul electronic al autorității/instituției bugetare”**

**Capitolul I**

**DISPOZIŢII GENERALE**

1. Regulamentul resursei informaționale formată de Sistemul informațional „Cabinetul electronic al autorității/instituției bugetare” (în continuare – *Regulament*) are drept scop implementarea Conceptului Sistemului informațional „Cabinetul electronic al autorității/instituției bugetare” , aprobat prin Hotărârea Guvernului nr. 1050/2023, precum și a Conceptului Sistemului informațional integrat al finanțelor publice, aprobat prin Hotărârea Guvernului nr. 278/2023 și reglementarea resursei informaționale formată de Sistemul informațional „Cabinetul electronic al autorității/instituției bugetare” (în continuare – *SI CEIB*).
2. SI CEIB reprezintă o soluție informațională destinată centralizării sistemelor, opțiunilor, modulelor, funcționalităților din mediul online destinate interacțiunii reciproce a autorităților/instituțiilor bugetare cu Ministerul Finanțelor.
3. SI CEIB este destinat pentru înregistrarea cererilor de acordare/sistare a accesului la sistemele informaționale gestionate în cadrul Ministerului Finanțelor, inclusiv cu atașarea setului de documente necesare, gestionarea utilizatorilor și a rolurilor la aceste sisteme informaționale, precum și înregistrarea propunerilor de modificare a clasificației organizaționale.
4. SI CEIB include totalitatea datelor privind accesul la SI CEIB, precum și la sistemele informaționale gestionate de Ministerul Finanțelor, și anume: date despre autoritățile publice centrale (APC)/autoritățile publice locale (APL)/instituții bugetare, date despre conducători și angajați ai APC/APL/instituțiilor bugetare, date despre sistemele informaționale gestionate de Ministerul Finanțelor, baza de date a documentelor APC/APL/instituțiilor bugetare, cererilor de modificare a clasificației bugetare, cererilor de acces la sistemele informaționale gestionate de Ministerul Finanțelor, utilizatorilor și a rolurilor acestora în cadrul SI CEIB.

**Capitolul II**

**SUBIECŢII RAPORTURILOR JURIDICE ÎN DOMENIUL CREĂRII,**

**EXPLOATĂRII ȘI UTILIZĂRII SI CEIB**

1. Subiecții din domeniul creării, exploatării şi al utilizării SI CEIB sunt:
2. proprietarul;
3. posesorul și registratorul;
4. deținătorul;
5. administratorul tehnic;
6. furnizorii de date;
7. utilizatorii.
8. Proprietarul SI CEIB este statul. Mijloacele financiare pentru dezvoltarea, mentenanța și exploatarea SI CEIB sunt asigurate din bugetul de stat și alte mijloace financiare, conform legislației.
9. Posesorul și registratorul SI CEIB este Ministerul Finanțelor (MF), care are următoarele atribuții:
10. asigură condițiile juridice, organizatorice şi financiare pentru crearea şi funcționarea SI CEIB;
11. asigură dezvoltarea continuă a SI CEIB prin adăugarea de noi componente ce pot fi utilizate de participanți;
12. înregistrează, actualizează și radiază datele din SI CEIB.
13. Deținătorul și Administratorul tehnic al SI CEIB este Instituția Publică „Centrul de Tehnologii Informaționale în Finanțe”, care are acces deplin la toate funcționalitățile sistemului, fișierele și bazele de date aferent SI CEIB, precum și care este responsabil de cerințele tehnice ale SI CEIB și de integrarea cu sistemele informaționale partajate și alte sisteme informaționale de stat (MPass, MConnect, MSign, MNotify, MLog, SI „Registrul de Stat al Populației”, SI „Registrul de Stat al Unităților de Drept”, SI „Instituția-Trezoreria” (E-Docplat), Modulul „Rapoarte (non)financiare” (SIMF/CNFD), Modulul „Alocații bugetare” (GAB), Modulul „Planificarea bugetară” (SIMF/BPS), SI „Contabilitate unică bugetară” (CUB), etc.).
14. Deținătorul SI CEIB are următoarele atribuții:
15. asigură dezvoltarea, mentenanța și securitatea SI CEIB, găzduit pe platforma tehnologică guvernamentală comună (MCloud), în baza contractelor încheiate cu posesorul;
16. monitorizează activitatea utilizatorilor în SI CEIB, precum și procesul de înregistrare şi prelucrare a datelor în cadrul SI CEIB;
17. asigură accesibilitatea, securitatea, integritatea și protecția datelor;
18. asigură modificările/rectificările/dezvoltările solicitate de către posesorul SI CEIB;
19. asigură acordarea accesului la SI CEIB utilizatorilor în baza cererilor de acordare a accesului, cu specificarea numelui și prenumelui;
20. implementează cerințele tehnice necesare funcționării SI CEIB;
21. asigură integrarea SI CEIB cu alte sisteme și resurse informaționale de stat.
22. Furnizorii de date ai SI CEIB sunt:
23. conducător APC/APL/instituție bugetară – actor uman, care este conducător în cadrul unei APC/APL/instituții bugetare, care va obține acces automat la SI CEIB prin serviciul electronic guvernamental de autentificare și control al accesului (MPass);
24. angajat APC/APL/instituție bugetară – actor uman, care este angajat în cadrul unei APC/APL/instituții bugetare, care va obține acces la SI CEIB prin serviciul electronic guvernamental de autentificare și control al accesului (MPass) în urma acordării accesului de către conducătorul APC/APL/instituției bugetare;
25. registrator ORG1 – actor uman, care este angajat în cadrul unei APC/APL/instituții bugetare, care va obține acces la SI CEIB prin serviciul electronic guvernamental de autentificare și control al accesului (MPass) în urma acordării accesului de către conducătorul APC/APL/instituției bugetare;
26. Utilizatorii SI CEIB sunt:
27. angajat MF – actor uman, care este angajat în cadrul Ministerului Finanțelor, care va avea posibilitatea de a recepționa și prelucra cererile de acces/sistare, precum și documentele necesare pentru sistemele informaționale gestionate de Ministerul Finanțelor;
28. registrator MF – actor uman, care este angajat în Direcția generală politici și sinteză bugetară din cadrul Ministerului Finanțelor;
29. auditor – actor uman, care va avea acces la funcționalitățile de vizualizare a evenimentelor petrecute în sistem, precum și generarea, cât și vizualizarea rapoartelor;
30. administrator de sistem – actor uman, care va avea posibilitatea de a delimita utilizatorii sistemului, configura sistemul, precum și de a pune în funcțiune sau stopa componentele sistemului informațional.
31. Atribuțiile furnizorilor de date ai SI CEIB sunt:
32. pentru „conducător APC/APL/instituție bugetară”:
33. vizualizarea datelor personale și modificarea datelor de contact;
34. vizualizarea datelor despre instituție și modificarea datelor de contact;
35. vizualizarea și gestionarea utilizatorilor;
36. crearea, semnarea și transmiterea cererilor de acces sau sistare la sistemele informaționale gestionate de Ministerul Finanțelor;
37. vizualizarea listei documentelor și transmiterea documentelor necesare pentru acordarea accesului instituției la SI „Instituția-Trezoreria” (E-Docplat);
38. transmiterea anexelor aferente clasificației bugetare;
39. acceptarea sau respingerea acordurilor de utilizare la sistemele informaționale gestionate de Ministerul Finanțelor;
40. vizualizarea și accesarea sistemelor informaționale gestionate de Ministerul Finanțelor;
41. recepționarea și vizualizarea mesajelor informative;
42. recepționarea notificărilor de sistem.
43. pentru „angajat APC/APL/instituție bugetară”:
44. vizualizarea datelor personale și modificarea datelor de contact;
45. vizualizarea datelor despre instituție și modificarea datelor de contact;
46. acceptarea sau respingerea acordurilor de utilizare la sistemele informaționale gestionate de Ministerul Finanțelor;
47. vizualizarea și accesarea sistemelor informaționale gestionate de Ministerul Finanțelor;
48. recepționarea și vizualizarea mesajelor informative;
49. recepționarea notificărilor de sistem.
50. pentru „registrator ORG1”:
51. vizualizarea datelor personale și modificarea datelor de contact;
52. vizualizarea datelor despre instituție și modificarea datelor de contact;
53. vizualizarea și transmiterea anexelor aferente clasificației bugetare;
54. recepționarea și vizualizarea mesajelor informative;
55. recepționarea notificărilor de sistem.
56. Atribuțiile utilizatorilor SI CEIB sunt:
57. pentru „angajat MF”:
58. vizualizarea listei instituțiilor bugetare/publice subordonate Ministerului Finanțelor, precum și informației aferente instituțiilor bugetare/publice;
59. recepționarea, acceptarea sau refuzarea cererilor de acces sau sistare ale instituțiilor bugetar/publice transmise spre prelucrare;
60. vizualizarea, acceptarea sau refuzarea documentelor necesare pentru acordarea accesului instituției la SI „Instituția-Trezoreria” (E-Docplat) transmise spre examinare;
61. recepționarea notificărilor de sistem.
62. pentru „registrator MF”:
63. recepționarea, acceptarea sau refuzarea anexelor aferente clasificației bugetare transmise de instituțiile bugetare spre prelucrare;
64. recepționarea notificărilor de sistem.
65. pentru „auditor”:
66. vizualizarea evenimentelor petrecute în sistem;
67. generarea și vizualizarea rapoartelor;
68. recepționarea notificărilor de sistem.
69. pentru „administrator de sistem”:
70. menținerea sistemului în bună funcționare pe partea de administrare;
71. vizualizarea integrală a informației din baza de date;
72. administrarea serverului de aplicații;
73. administrarea nomenclatoarelor și clasificatoarelor;
74. administrarea profilului utilizatorilor;
75. gestionarea rolurilor și drepturile utilizatorilor autorizați pe partea de administrare;
76. introducerea datelor în cadrul compartimentului de înregistrare/modificarea a autorității/instituției bugetare pentru a ține evidența autorităților publice centrale și locale pe partea de administrare;
77. prelucrarea cererilor de acces sau de sistare la sistemele informaționale gestionate de Ministerul Finanțelor, precum și gestionarea accesului pe baza rolului desemnat acestuia în cererea pentru care se va crea contul de utilizator;
78. transmiterea mesajelor create de Ministerul Finanțelor către instituțiile bugetare/publice;
79. generarea și vizualizarea rapoartelor;
80. jurnalizarea evenimentelor;
81. recepționarea notificărilor de sistem.

**Capitolul III**

**DREPTURILE ŞI OBLIGAŢIILE SUBIECŢILOR SI CEIB**

1. Posesorul SI CEIB are dreptul să solicite deținătorului SI CEIB îmbunătățirea funcționalităților SI CEIB, în bază de contract.
2. Posesorul SI CEIB este obligat:
3. să asigure elaborarea cadrului normativ cu privire la SI CEIB;
4. să asigure planificarea mijloacelor financiare pentru asigurarea mentenanței anuale și a dezvoltărilor suplimentare necesare pentru SI CEIB.
5. Deținătorul SI CEIB are dreptul:
6. să asigure modificările/rectificările/dezvoltările solicitate de către posesorul SI CEIB în limitele stabilite de posesor;
7. să stabilească condițiile tehnice de funcționare a acestuia;
8. să înainteze propuneri de îmbunătățire a funcționalităților SI CEIB.
9. Deținătorul SI CEIB este obligat:
10. să asigure administrarea, mentenanța și securitatea informațională a SI CEIB;
11. să asigure atribuirea rolurilor și drepturilor de acces la SI CEIB;
12. să monitorizeze procesul de înregistrare și prelucrare a datelor în cadrul SI CEIB;
13. să supravegheze respectarea cerințelor de securitate a informației de către subiecții SI CEIB, să fixeze cazurile și tentativele de încălcare a acestora;
14. să stabilească condițiile tehnice de funcționare a SI CEIB;
15. să efectueze măsurile organizatorice și tehnice necesare asigurării protecției și confidențialității informației stocate în baza de date a SI CEIB, inclusiv împotriva distrugerii, modificării, blocării, copierii, răspândirii, precum și împotriva altor acțiuni ilicite, măsuri menite să asigure un nivel de securitate adecvat în ceea ce privește riscurile prezentate de prelucrare și caracterul datelor prelucrate;
16. să asigure implementarea măsurilor organizatorice și tehnice necesare pentru asigurarea regimului de confidențialitate și securitate a datelor cu caracter personal în conformitate cu actele normative în materie de protecția datelor cu caracter personal;
17. să asigure accesul securizat la informația conținută în SI CEIB, respectarea condițiilor de securitate și a regulilor de exploatare a acestuia.
18. Registratorii, furnizorii de date și utilizatorii SI CEIB au dreptul:
19. să utilizeze funcționalitățile SI CEIB;
20. să solicite de la deținătorul SI CEIB suport consultativ pentru utilizarea SI CEIB.
21. Registratorii, furnizorii de date și utilizatorii SI CEIB sunt obligați:
22. să respecte prezentul Regulament;
23. să colaboreze cu deținătorul SI CEIB pentru asigurarea securității accesului la servicii și să informeze despre orice acțiune suspectă de care are cunoștință și care ar putea să reprezinte un atentat la serviciile respective;
24. să nu publice, transmită sau distribuie informații dăunătoare, obscene, defăimătoare sau ilegale;
25. să nu utilizeze SI CEIB într-un mod care poate duce la deteriorarea altor sisteme informaționale;
26. să nu folosească nicio aplicație software și niciun dispozitiv care să bruieze SI CEIB și nici să încarce sau să pună la dispoziție fișiere conținând date eronate sau viruși, prin niciun fel de metodă;
27. să nu obțină sau să nu încerce să obțină acces neautorizat la informații, indiferent de metodă;
28. să nu utilizeze SI CEIB în scop publicitar sau pentru orice fel de cerere/ofertă care are un caracter comercial.

**Capitolul IV**

**ȚINEREA SI CEIB**

1. Resursa informațională formată de SI CEIB este ținută în limba română.
2. Administrarea datelor conținute în SI CEIB se efectuează de către deținătorul acesteia, în baza contractelor încheiate cu posesorul și a prezentului Regulament, prin intermediul complexului de mijloace software și hardware.
3. Pentru asigurarea funcționării eficiente și neîntrerupte a SI CEIB, schimbul informațional de date dintre subiecții SI CEIB și baza de date este asigurat în regim nonstop.

**Capitolul V**

**ÎNREGISTRAREA, MODIFICAREA, COMPLETAREA**

**ȘI RADIEREA DATELOR ÎN SI CEIB**

1. Înregistrarea datelor în SI CEIB se efectuează de către registrator.
2. Înscrierile se efectuează în ordine cronologică, fiecărei înscrieri fiindu-i atribuită data și ora efectuării înscrierii în sistem.
3. Modificarea și/sau completarea datelor din cadrul SI CEIB se efectuează de către registrator.
4. Modificarea și completarea datelor se efectuează în termenul de păstrare stabilit conform legislației.
5. SI CEIB asigură evidența tuturor modificărilor și completărilor. Toate modificările operate în SI CEIB sunt păstrate în ordine cronologică cu păstrarea nemijlocită a istoricului acestora. Modificarea și/sau completarea datelor nu afectează accesarea și vizualizarea informației din SI CEIB.
6. Orice modificare sau completare în SI CEIB se efectuează doar în temeiul documentelor justificative și/sau cu indicarea motivului ce confirmă veridicitatea acțiunilor efectuate în sistem.
7. La expirarea termenului de păstrare în SI CEIB, datele vor fi radiate din SI CEIB, cu înregistrarea evenimentelor corespunzătoare și ulterior urmând a fi arhivate conform legislației.

**Capitolul VI**

**INTERACŢIUNEA CU ALTE SISTEME INFORMAŢIONALE**

1. SI CEIB va interacționa cu următoarele sisteme informaționale partajate:
2. serviciul electronic guvernamental de autentificare şi control al accesului (MPass) – ce va asigura mecanismul de autentificare a utilizatorilor în cadrul SI CEIB;
3. platforma de interoperabilitate (MConnect) – ce va asigura conexiunile cu Registrul de stat al populației, Registrul conturilor bancare, sistemul Depozitarului Central Unic și SAPI al Băncii Naționale a Moldovei;
4. serviciul electronic guvernamental integrat de semnătură electronică (MSign) – ce va asigura autenticitatea și aplicarea semnăturii electronice de către investitorii retail;
5. serviciul guvernamental de notificare electronică (MNotify) – ce va asigura mecanismul de notificare a utilizatorilor în cadrul SI CEIB;
6. serviciul electronic guvernamental de jurnalizare (MLog) – ce va asigura mecanismul de jurnalizare a evenimentelor utilizatorilor în cadrul SI CEIB;
7. sistemul informațional automatizat „Registrul de Stat al Populației”;
8. sistemul informațional automatizat „Registrul de Stat al Unităților de Drept”;
9. SI „Instituția-Trezoreria” (E-Docplat);
10. Modulul „Rapoarte (non)financiare” (SIMF/CNFD);
11. Modulul „Alocații bugetare” (GAB);
12. Modulul „Planificarea bugetară” (SIMF/BPS);
13. Platforma pentru gestionarea asistenței externe;
14. SI „Contabilitate unică bugetară” (CUB);
15. alte sisteme informaționale dezvoltate și implementate pe viitor – pentru integrare și accesare conform rolului predefinit.
16. Găzduirea SI CEIB va fi asigurată pe platforma tehnologică guvernamentală comună (MCloud).
17. Accesarea sistemelor informaționale integrate în cadrul SI CEIB va fi asigurată în urma acceptării termenilor și condițiilor de utilizare a SI CEIB de către utilizatorii sistemului, precum și a acceptării cererii de acces recepționată de către angajatul din cadrul Ministerului Finanțelor.

**Capitolul VII**

**ASIGURAREA PROTECŢIEI ȘI SECURITĂŢII INFORMAŢIEI**

1. Datele din SI CEIB fac parte din categoria datelor care necesită a fi protejate. Asigurarea securității, confidențialității și a integrității datelor prelucrate în cadrul SI CEIB se efectuează de către subiecții cu drepturi de acces la sistem, cu respectarea strictă a cerințelor față de asigurarea securității datelor cu caracter personal la prelucrarea acestora.
2. Măsurile de protecție și securitate a datelor din SI CEIB reprezintă o parte componentă a lucrărilor de creare, dezvoltare și exploatare a SI CEIB și se actualizează de către toți subiecții SI CEIB.
3. Schimbul informațional se efectuează cu utilizarea mijloacelor software, doar prin canale securizate, asigurând integritatea și securitatea datelor.

**Capitolul VIII**

**CONTROLUL ȘI RĂSPUNDEREA**

1. Crearea, organizarea și funcționarea SI CEIB este supusă controlului intern și extern. Controlul intern privind organizarea și funcționarea SI CEIB se efectuează de către posesor. Controlul extern este efectuat de către autoritățile administrației publice autorizate conform planurilor de activitate.
2. Responsabilitatea pentru organizarea funcționării SI CEIB aparține posesorului acestuia.
3. Utilizatorii în atribuțiile cărora intră administrarea SI CEIB, introducerea datelor, furnizarea/recepționarea informațiilor și/sau asigurarea funcționării SI CEIB, poartă răspundere personală în conformitate cu legislația, pentru completitudinea, autenticitatea, veridicitatea, integritatea informației, precum și pentru păstrarea și utilizarea ei.
4. Pentru deteriorarea, falsificarea, nimicirea și alte acțiuni ilegale întreprinse asupra informației din SI CEIB, persoana responsabilă poartă răspundere în conformitate cu legislația.
5. Toți subiecții SI CEIB poartă răspundere conform legislației pentru prelucrarea, divulgarea și transmiterea informației din sistem ce conține date cu caracter personal, persoanelor terțe, contrar prevederilor legislației.
6. Pentru asigurarea funcționalității eficiente a SI CEIB, deținătorul SI CEIB poate întrerupe funcționalitatea SI CEIB pentru efectuarea operațiunilor de întreținere.
7. Posesorul, precum și deținătorul SI CEIB, nu își asumă nicio răspundere în cazul în care anumite informații sunt furnizate cu întârziere, sunt pierdute, șterse sau nu pot fi stocate pe serverele SI CEIB din orice motive care au survenit fără vina lor și nu sunt responsabili pentru folosirea incorectă de către utilizator a funcționalităților acestuia. Posesorul, precum și deținătorul SI CEIB, nu poartă răspundere pentru datele transmise în SI CEIB, pentru erorile, lacunele, ștergerea datelor, reținerile și defectele ce au loc în timpul transmiterii datelor, care au survenit fără vina lor.
8. Funcționarea SI CEIB se suspendă de către deținătorul SI CEIB, după coordonarea prealabilă cu posesorul, în caz de apariție a uneia dintre următoarele situații:
9. în timpul efectuării lucrărilor profilactice ale complexului de mijloace software al SI CEIB;
10. la apariția impedimentelor justificatoare;
11. la încălcarea cerințelor sistemului securității informației, dacă aceasta prezintă pericol pentru funcționarea SI CEIB;
12. în cazul apariției dificultăților tehnice în funcționarea complexului de mijloace software al SI CEIB;
13. la solicitarea oficială a posesorului.
14. În cazul apariției impedimentelor justificatoare și a dificultăților tehnice în funcționarea complexului de mijloace software al SI CEIB din vina terțelor persoane, este posibilă suspendarea funcționării SI CEIB, cu informarea utilizatorilor prin mijloace tehnice disponibile.